b'\n_START_ARTICLE_\nRoman Mak\xc5\xa1e\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani srednji \xc5\xa1oli, je vpisal \xc5\xa1tudij kiparstva na Akademiji za likovno umetnost in oblikovanje v Ljubljani. \xc5\xa0tudiral je pri  pri profesorjih Dragu Tr\xc5\xa1arju, Du\xc5\xa1anu Tr\xc5\xa1arju in Luju Vodopivcu ter diplomiral leta 1989. Nadaljeval je tudi podiplomski \xc5\xa1tudij kiparstva in ga leta 1994 kon\xc4\x8dal. Sodi v zelo talentirano generacijo \xc5\xa1tudentov Luja Vodopivca, znano kot Mladi slovenski kiparji (Jo\xc5\xbee Bar\xc5\xa1i, Mirko Bratu\xc5\xa1a, Darko Golija, Marjetica Potr\xc4\x8d in Du\xc5\xa1an Zidar), ki je nastopila konec osemdesetih let z raz\xc5\xa1iritvijo kipa v prostor in na druge medije. _NEWLINE_Nekaj let je pou\xc4\x8deval na Be\xc5\xbeigrajski gimnaziji v Ljubljani. Leta 2000 je dobil naziv docent za podro\xc4\x8dje kiparstva. Leta 2001 se je zaposlil na Oddelku za likovno pedagogiko na Pedago\xc5\xa1ki fakulteti Univerze v Ljubljani. Leta 2005 je bil izvoljen za izrednega profesorja in leta 2011 za rednega profesorja za kiparstvo. V obdobju 2004 - 2012 je vodil Galerijo PeF na Pedago\xc5\xa1ki fakulteti v Ljubljani. _NEWLINE_Je \xc4\x8dlan Zveze dru\xc5\xa1tev slovenskih likovnih umetnikov in Mednarodne organizacije Sculpture Network s sede\xc5\xbeem v Berlinu._NEWLINE_Od \xc5\xa1tudentski let redno razstavlja in sodeluje na delovnih sre\xc4\x8danjih v Sloveniji, na podro\xc4\x8dju biv\xc5\xa1e dr\xc5\xbeave Jugoslavije, v Avstriji, Italiji, Nem\xc4\x8diji, Litvi, na mad\xc5\xbearskem, Nizozemskem in v ZDA. Njegova dela so vklju\xc4\x8dena v javne zbirke v Sloveniji in tujini.'